tartuNLP/wikipedia-smugri-20251201 huggingface dataset:
Muurahaispuu

Muurahaispuu ("Cecropia peltata") on nopeakasvuinen trooppinen puulaji, joka kuuluu muurahaispuiden sukuun. Se valtaa metsään syntyneitä aukkoja tienvarsilla, pellonreunoissa ja siellä missä puita on kaatunut.
Sitä pidetään yhtenä maailman sadasta haitallisimmasta vieraslajista.
Ulkonäkö ja koko.
Muurahaispuu kasvaa valoisissa paikoissa nopeasti 20–25 metriä korkeaksi. Rungon halkaisija on alle 50 cm, ja lehvästö on suhteellisen kapea. Kuori on punertavan harmaa. Sen lehdet ovat läpimitaltaan noin 30 cm, pitkäruotiset, liuskoittuneet ja sormiosaiset. Rungossa on selviä poikittaisia lehtiarpia, joiden vuoksi se näyttää nivelikkäältä. Kellertävät kukat kasvavat kapeina norkkoina.
Anopolis

Anopolis () oli antiikin aikainen kaupunki ja kaupunkivaltio ("polis") Kreetan saarella Kreikassa. Sen kaupunkikeskus sijaitsi lähellä nykyistä Anópolin kylää. 
Maantiede.
Anopolis sijaitsi Kreetan lounaisosassa lähellä saaren etelärannikkoa. Sen lähellä sijaitsi Aradenin kaupunki ja rannikolla nykyisen Loutrón kylän paikalla Foiniksin kaupunki, joka toimi Anopoliin satamana. Lännempänä rannikolla sijaitsi Tarrhan kaupunki. Kaupungin akropoliina eli yläkaupunkina toimi rannikkoharjanne, joka sijaitsee nykyisten Loutrón ja Anópolin kylien välissä.
Anopoliin kaupunkivaltion hallussa olleen alueen kooksi on arvioitu noin 25–100 neliökilometriä. Lännessä poliksen alueen rajana toimi oletettavasti nykyisin Arádainan rotkona tunnettu rotko. 
Historia.
Anopoliin historiasta ei tiedetä paljoakaan. Myöskään sen asemasta varsinaisena poliksena eli itsenäisenä kaupunkivaltiona jo arkaaisella tai klassisella kaudella ei ole täyttä varmuutta. Sitä ei kutsuta suoraan polikseksi missään antiikin aikaisessa lähteessä, mutta sillä oli tämä asema ainakin hellenistisellä kaudella 200–100-luvuilla eaa., mikä käy ilmi muun muassa kaupungin muiden polisten kanssa tekemistä sopimuksista. Kaupungin kansalaisesta käytettiin etnonyymejä "Anōpolitas" () ja "Anōpolitēs" (). 
Stefanos Byzantionlainen piti Anopolista samana kaupunkina kuin Araden. Tämä sekaannus on voinut johtua joko kaupunkien läheisyydestä tai siitä, että Araden, joka oli polis vasta hellenistisellä kaudella, liitti jossakin vaiheessa Anopoliin itseensä. 
Rakennukset ja löydökset.
Anopoliin kaupunki on ollut ympäröity torneilla varustetuin muurein, jotka on ajoitettu 200-luvulle eaa. Akropoliilta ja sen rinteestä on löydetty jäänteitä myös muista rakennuksista. Akropoliin pohjoispuoliselta tasangolta eli nykyisen Anópolin ympäristöstä on löydetty antiikin aikaisten maatilojen ja talojen jäänteitä. Pääosa kaupungin löydöistä ajoittuu klassiselle ja hellenistiselle kaudelle, mutta vähäisempiä löytöjä on tehty jo arkaaiselta kaudelta.
BMW 4-sarja (F32)

BMW F32 on BMW 4-sarjan ensimmäisen sukupolven malli, jota valmistettiin vuosina 2013–2020. Se korvasi 3-sarjan (E90) coupé- ja cabriolet-korimallit. Mallin seuraajaksi tuli BMW G22.
BMW 4-sarja (F32) 2013–2020.
BMW esitteli 4-sarjan coupén Frankfurtin autonäyttelyssä syyskuussa 2013. Saman vuoden marraskuussa Tokion autonäyttelyssä esiteltiin 4-sarjan cabriolet. Viisiovinen fastback-malli Gran Coupé esiteltiin Geneven autonäyttelyssä vuoden 2014 alussa.
BMW M4.
BMW M4 esiteltiin Detroitin autonäyttelyssä tammikuussa 2014. Mallissa on kaksoisturboahdettu 3,0-litrainen kuusisylinterinen moottori, joka tuottaa 425 hevosvoimaa tehoa. Voimansiirtona on kuusivaihteinen manuaalivaihteisto tai seitsemänportainen kaksoiskytkinvaihteisto.
Pitsá

Pitsá (, virallisesti Τοπική Κοινότητα Πιτσών, "Topikí Koinótita Pitsón") on Kreikan kyläyhdyskunta, joka kuuluu hallinnollisesti Xylókastro-Evrostínan kuntaan, Korinthian alueyksikköön ja Peloponnesoksen alueeseen. Aiemmin se kuului Xylókastron kuntaan ja vuodesta 2011 lähtien Xylókastro-Evrostínan kunnan Xylókastron kunnallisyksikköön. Kyläyhdyskunnan väkiluku on 669 (vuonna 2011).
Pitsán kyläyhdyskunta koostuu kahdesta varsinaisesta kylästä, jotka ovat Pitsán ranta-asutus Káto Pitsá (Κάτω Πιτσά, ”Alempi Pitsá”, väkiluku 657), johon nimellä nykyisin useimmiten viitataan, sekä yläkylä Áno Pitsá (Άνω Πιτσά, ”Ylempi Pitsá”, väkiluku 12). Káto Pitsá sijaitsee Korintinlahden rannalla noin 9,5 kilometriä luoteeseen Xylókastron kaupungista ja noin 23 kilometriä luoteeseen Kiáton kaupungista. Áno Pitsá sijaitsee vuorenrinteellä noin kuusi kilometriä Káto Pitsásta lounaaseen.
Kyläyhdyskunta muodostettiin Evrostínan kunnasta vuonna 1912. Sen vanhempi nimi on "Pitsadaíika" (Πιτσαδαίικα). Nimi ja väestö on albanialaista alkuperää, ja kylässä puhuttiin arvanitikaa ainakin vielä 1900-luvun loppupuolella. Nimi saattaa tulla arvanitikan sanasta "pike" tai "pikeze" tai asukkaiden aiemmasta kotipaikasta nimeltä "Pitsári" tai "Pitsádi". Áno Pitsán paikalla saattoi sijaita antiikin aikana Gonoessan (myös Gonussa, Donussa) kaupunki tai kylä.
Pitsá tunnetaan sen läheltä luolasta vuonna 1934 löytyneistä niin kutsutuista Pitsán tauluista, jotka ovat varhaisimpia säilyneitä esimerkkejä antiikin kreikkalaisista puulle tehdyistä maalauksista. Ne on maalattu noin vuonna 540 eaa.
Hippusilmä

Hippusilmä ("Sphagneticola trilobata") on monivuotinen ruohovartinen kasvi.
Hippusilmä kasvaa luonnonvaraisena trooppisessa Amerikassa Meksikosta Brasiliaan, ja pääosassa Karibiaa. Sitä on viljelty koristekasvina, mistä se on levinnyt luontoon laajoilla alueilla tropiikissa. Sitä pidetään yhtenä maailman sadasta haitallisimmasta vieraslajista.
Hippusilmä on mattomaisia kasvustoja muodostava monivuotinen kasvi. Sen lehdet ovat 5–10 cm pitkiä, 2–12 cm leveitä ja epäsäännöllisen hammaslaitaisia. Kukat kasvavat yksitellen. Ne ovat oranssinkeltaisia, halkaisijaltaan 2–3 cm. Hippusilmä ei yleensä leviä siemenistä vaan rönsyistä ja katkenneista verson palasista.
Bokhtar

Bohtar (), joka tunnettiin tammikuuhun 2018 saakka nimellä Qurgonteppa (, ; ), on kaupunki ja Hatlonin maakunnan hallintokeskus Keski-Aasiassa sijaitsevan Tadžikistanin lounaisosassa. Kaupunki sijaitsee maanteitse vajaa 90 kilometriä pääkaupunki Dušanbesta etelään. Bohtarin keskusta sijaitsee noin viisi kilometriä Vahšjoen eteläpuolella; joesta lähtevät kastelukanavat tuovat kosteutta kaupunkia ympäröiville peltoalueille. 
Väestön kehitys.
Vuoden 2016 alussa Qurgonteppa oli Tadžikistanin kolmanneksi väkirikkain kaupunki runsaalla 105 000 asukkaallaan. Oheinen taulukko kuvaa Qurgonteppan väkiluvun kehitystä vuosina 1959–2016.
Rytmilauta

Rytmilauta (engl. "kickbox", "rhythm stompbox", "stomp box", "stompbox") on jalalla soitettava lyömäsoitin. Käytännössä rytmilauta on puinen laatikko, jota naputetaan tai tampataan kengänpohjalla. Rytmilauta mahdollistaa esimerkiksi laulajan tai kitaristin säestää itseään yksinkertaisin rytmikuvioin.
Soitinta on alkujaan käytetty Yhdysvalloissa kansanmusiikissa ja bluesissa, mutta nyttemmin sen käyttöalue on laajentunut niin maantieteellisesti kuin kattamaan muitakin musiikinlajeja. 2010-luvulla valmistetut rytmilaudat on tavallisesti varustettu sisäisellä mikrofonilla tai pietsosähköisellä tunnistimella.
Rytmilautaa ei tule sekoittaa efektipedaaliin, joista osasta käytetään englanniksi samaa nimitystä.
Aiheesta muualla.
Thomannin musiikkikaupan valikoimissa olevia sähköisesti vahvistettuja ja täyselektronisia rytmilautoja
Guns, Girls and Gambling

Guns, Girls and Gambling on vuonna 2012 ensi-iltansa saanut yhdysvaltalainen jännitystä ja komediaa yhdistelevä toimintaelokuva, jonka on ohjannut, käsikirjoittanut ja tuottanut Michael Winnick. Winnickin ohella Henry Boger oli myös tuottamassa elokuvaa. Komediallisen toimintatrillerin pääosia näyttelevät muun muassa Christian Slater, Gary Oldman, Chris Kattan, Tony Cox, Anthony Brandon Wong, Gordon Tootoosis ja Helena Mattsson. "Guns, Girls and Gambling" kertoo sekalaisesta joukosta, joka koostuu muun muassa Elvis-imitaattoreista, palkkamurhaajista ja korruptoituneista sheriffeistä, jotka etsivät miljoonan dollarin arvoista intiaanien sotanaamiota, joka varastettiin kasinosta pokeripelin aikana.
"Guns, Girls and Gambling" -elokuvasta kerrottiin 17. kesäkuuta 2010. Elokuvan kuvaukset alkoivat 6. heinäkuuta 2010, ja sitä kuvattiin muun muassa Utahin osavaltiossa Yhdysvalloissa. "Guns, Girls and Gambling" julkaistiin ensimmäisen kerran Australiassa 5. syyskuuta 2012, jolloin se julkaistiin suoraan DVD:lle ja blu-raylle. Elokuva sai ensi-iltansa Yhdysvalloissa, Los Angelesissa, 15. joulukuuta 2012. Universal Home Entertainment julkaisi elokuvan Yhdysvalloissa DVD:lle ja blu-raylle 8. tammikuuta 2013.
FRHI Hotels &amp; Resorts

FRHI Hotels &amp; Resorts oli kanadalainen hotelliyhtiö, joka omisti ja operoi Fairmont-, Raffles- ja Swissôtel-luksushotelliketjuja vuosina 2006–2016. FRHI:n pääkonttori oli Torontossa, ja sen omistivat qatarilainen Katara Hospitality ja saudiarabialainen Kingdom Holding Company. Vuonna 2015 ranskalainen AccorHotels ilmoitti ostavansa FRHI:n, ja kauppa saatiin päätökseen kesällä 2016. Accor aikoo sulauttaa FRHI:n kolme hotelliketjua perustettavaan Accor Luxury Brands -yksikköön. Yksikön luksushotelliketjuja ovat silloin Raffles, Fairmont, Sofitel Legend, So Sofitel, Sofitel, MGallery by Sofitel, Pullman ja Swissôtel.
FHRI perustettiin tammikuussa 2006 Kingdom Holdingin ja Colony Capitalin yhteisyrityksenä. Se osti Fairmont Hotels and Resorts -nimisen yhtiön ja fuusioi sen aiemmin Colony Capitalin omistamaan Raffles Hotels Internationaliin, johon kuuluivat Raffles- ja Swissôtel-hotelliketjut.  FRHI:llä on satakunta hotellia ja lomakeskusta 30 maassa.
Historiaa.
Raffles International Ltd perustettiin vuonna 1989 valvomaan Singaporen kuuluisan Raffles-Hotellin ja modernimman Raffles Cityn korjausrakennustöitä. Raffles-hotelli avattiin uudelleen 16. syyskuuta 1991.
Raffles International osti Swissôtel-ketjun vuonna 2001 sittemmin konkurssiin menneeltä Swissairilta ja yhdisti seuraavana vuonna siihen singaporelaisen Westin Stamford Plaza -tornihotellin. Sen uudeksi nimeksi tuli Swissôtel The Stamford, yhä nimettynä Raffles-hotellin tavoin Singaporen perustajan Thomas Stamford Rafflesin mukaan.
Vuonna 1995 muodostettu holdingyhtiö Raffles Holdings myi vuonna 2005 Raffles-ketjun losangelesilaiselle sijoitusyhtiö Colony Capitalille. Kauppa käsitti 41 hotellia ja lomakeskusta. Seuraavana vuonna saudien Kingdom Holdings ja Colony Capital perustivat yhteisyrityksen FRHI, joka osti Fairmont-hotelliyhtiön. Vuonna 2010 qatarilainen Qatari Diar hankki 40 prosentin omistusosuuden FRHI:stä. Vuonna 2015 AccorHotels ilmoitti ostavansa FRHI:n kokonaan itselleen 2,9 miljardilla US-dollarilla.
Sooraj R. Barjatya

Sooraj R. Barjatya (s. 22. helmikuuta 1965 Bombay, Maharashtra) on intialainen elokuvaohjaaja, -tuottaja ja -käsikirjoittaja, joka työskentelee hindinkielisessä elokuvateollisuudessa. Hän on voittanut kolme Filmfare Awards -palkintoa.
Yksityiselämä.
Barjatya on ollut naimisissa Vineeta Barjatyan kanssa vuodesta 1986. Heillä on kolme lasta.
Fiat Bravo (2007)

Fiat Bravo (Typ 198) on Fiatin vuosina 2007–2016 valmistama alemman keskiluokan automalli, joka korvasi Fiat Stilon. Bravon seuraajaksi tuli Fiat Tipo. Australiassa mallia myytiin Ritmo-nimisenä.
Bravo sai täydet viisi tähteä vuoden 2007 Euro NCAP -kolaritestistä.
Bensiinimoottoreina olivat aluksi 1,4 Fire (90 hv) ja turboahdettu 1,4 T-Jet (120/150 hv). Dieselvaihtoehtona oli 1,9 Multijet (120/150 hv), mutta vuonna 2008 se korvattiin 1,6- (105/120 hv) ja 2,0-litraisilla (165 hv) Multijeteillä. Seuraavana vuonna 1,6-litraisesta tuli joillain markkinoilla saataville myös 90-hevosvoimainen versio.
Alkuvuonna 2010 uudistettiin muun muassa etusäleikköä ja sivupeilejä. 150-hevosvoimaisen T-Jetin korvasi 1,4 Multiair (140 hv). Ainoastaan Brasilian markkinoilla tarjolle tuli 1,8-litrainen (130 hv) moottori, joka toimii sekä bensiinillä että etanolilla.
Liesjärvi (Keuruun järvi)

Liesjärvi on Keski-Suomessa Keuruulla ja Etelä-Pohjanmaalla Ähtärissä sijaitseva järvi, joka kuuluu Kokemäenjoen vesistöön.
Maantietoa.
Liesjärven pinta-ala on 804 hehtaaria eli 8,0 neliökilometriä. Se on 5,4 kilometriä pitkä ja 3,4 kilometriä leveä. Järvellä on laaja järvenselkä, josta työntyvät etelään lyhyt Talvilahti ja 1,6 kilometriä pitkä mutta kapea Kutinlahti. Koillissuuntaan aukeaa Marjoniemen ja Halkoniemen taakse leveä järvenosa, jossa sijaitsevat esimerkiksi Majalahti ja Ruokonlahti. Järven ympäristö on alavaa maata, mutta järvelle näkyy muutama mäki. Itäpuolella sijaitsee 60 metriä korkea Korkatinmäki, jonka matalampia huippuja on vielä etelämpänä. Talvilahden ja Kutinlahden välissä kohoaa 40 metriä korkea Myllyvuori.
Järvessä on kartan mukaan viisi saarta. Järven luoteispäässä sijaitsee Ranta-ahonsaari, joka on 180 metriä pitkä ja 150 metriä leveä. Muut neljä saarta sijaitsevat yhdessä järven kaakkoisrannan tuntumassa. Suurin niistä on Palosaari, joka on 200 metriä pitkä ja 150 metriä leveä. Nuottasaari on 230 metriä pitkä ja 50 metriä leveä. Nämä saaret sijaitsevat lähekkäin. Härkösaari on pienin saari ja Myyräsaari sijaitsee rannassa.
Liesjärven rantaviivan pituus on 23,0 kilometriä ja sen rannat ovat metsämaata. Järvialueen asutus on harvaa haja-asutusta, joka on keskittynyt Myllynperään ja Välkkyyn. Rannoille on rakennettu yli 60 vapaa-ajan asuntoa. Niille tulee tiet seututieltä 621 tai yhdystieltä 16515, josta haarautuu muita kyläteitä.
Vesistösuhteet.
Liesjärvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Liesjärven valuma-alueeseen (35.484) järvi kuuluu. Järven vedenpinnan korkeus on 162,1 metriä mpy.
Järvi saa pääosan vedestään Liesjärven valuma-alueelta, sillä se on Pihlajaveden reitin latvavesiä. Liesjärven alueella on kahdeksan yli hehtaarin kokoista järveä tai lampea, jotka laskevat suoraan tai välillisesti järveen. Hirvijärvi (91 ha) laskee Liesjärven koillispäähän Pilkonjokea eli Hirvijokea myöten. Polvilammen (10 ha) laskuoja yhtyy Pilkonjokeen sen puolivälissä. Hietalampi (18 ha) laskee metsäojia pitkin Ruokolahteen. Samaa ojaa käyttävät myös Keskinenlampi (7 ha) ja Törsilölampi. Kuolemaiset (6 ha ja 1 ha) laskevat Kuolemaisenpuroa pitkin Majalahteen. Kauempaa laskevat vielä Ahvenlampi (9 ha) ja Kotalampi (2 ha).
Liesjärven laskujoki on Liesjoki, joka lähtee Myllynperältä ja laskee Vähään Suojärveen. Sieltä vesireitti jatkaa Suojärvestä (228 ha) Martinjärveen (105 ha) ja sieltä Masoa pitkin Köminjärveen (132 ha) ja sitten Pihlajaveteen (21 km²).
Ismo (televisiosarja)

Ismo on 18. syyskuuta 2015 Elisa Viihde -palvelussa alkanut viihdeohjelma, jonka pääosassa on Ismo Leikola. Ohjelmassa nähdään myös muita koomikoita, kuten Tuomas Uusitalo, Pirjo Heikkilä, Niko Kivelä ja Anna Rimpelä. Toinen tuotantokausi alkoi 16. syyskuuta 2016.
Juoni.
Sarjassa seurataan stand up-koomikko Ismo Leikolan kommelluksia arkipäiväisessä elämässään.
Intiankolmisiipi

Intiankolmisiipi ("Hiptage benghalensis") on monivuotinen, ikivihreä liaani, joka on kotoisin Intiasta, Kaakkois-Aasiassa ja Filippiineillä. Intiankolmisiipeä on viljelty sen tuoksuvien kukkiensa vuoksi, mutta luontoon levinneenä siitä on tullut haitallinen vieraslaji.
Ulkonäkö ja koko.
Intiankolmisiipi on tanakka, korkealle kiipeilevä liaani tai suuri pensas, jonka rungossa kasvaa valkoinen tai kellertävä karva. Sen lehdet ovat suikeat, ja noin 20 cm pitkät ja 9 cm leveät. Lehtiruoti on enintään senttimetrin pituinen. Sen köynnöstävät oksat kasvavat jopa viiden metrin mittaisiksi.
Intiankolmisiipi kukkii ajoittain ympäri vuoden, ja tuottaa tuoksuvia kukkia, jotka muodostavat 10–30 kukan terttuja. Kukkien pohjaväri on valkoinen tai vaaleanpunainen, ja niissä on keltaisia kuvioita. Hedelmissä on soikeat, 2–5 cm pitkät siivet, ja ne leviävät tuulen mukana.
Levinneisyys.
Intiankolmisiipi on kotoisin Intiasta, Kaakkois-Aasiasta ja Filippiineiltä. Se on kirjattu vieraslajiksi Australian sademetsissä ja Mauritiuksella, Réunionilla, Floridassa ja Havaijilla. Näillä alueilla se viihtyy kuivissa alankometsissä, joissa se muodostaa läpitunkemattomia pensaikkoja ja tukahduttaa alkuperäisen kasvillisuuden.
Intiankolmisiipeä pidetään yhtenä maailman sadasta haitallisimmasta vieraslajista.
Johan Henrik Cygnaeus

Johan Henrik Cygnaeus (31. maaliskuuta 1765 Mäntyharju – 7. heinäkuuta 1814 Rantasalmi) oli suomalainen kirkkoherra, lääninrovasti ja Porvoon valtiopäivämies ja valtiopäivien raha-asiainvaliokunnan jäsen.
Cygnaeuksen vanhemmat olivat Porvoon piispa Zachris Zachrisson Cygnaeus, Sr. (1733 – 1809) ja hänen ensimmäinen puolisonsa Helena Dorotea Willström (1733 – 1770). Hän kävi Porvoon lukiota ja pääsi ylioppilaaksi 1781. Cygnaeus opiskeli Turun akatemiassa ja valmistui filosofian kandidaatiksi 1784 ja filosofian maisteriksi 1786. Hänet vihittiin papiksi Porvoon hiippakunnassa 1787.
Cygnaeus oli Viipurilaisen osakunnan kuraattorina 1784–1787 ja Turun akatemian kaunopuheisuuden dosenttina 1787. Hän oli vuodesta 1787 Loviisan kirkkoherrana silloin toimineen isänsä apulaisena ja hän oli sotasairaalan saarnaajana Loviisassa 1788–1789. Vuonna 1791 Cygnaeus oli Porvoon tuomiorovastiksi nimitetyn isänsä apulaisena. Vuonna 1792 hänestä tuli Pietarin ruotsalaisen Katariinan seurakunnan kirkkoherra. Vuonna 1797 Cygnaues vangittiin ja vietiin Moskovaan epäiltynä valtiollisesta vehkeilystä. Hän pääsi kuitenkaan palaamaan takaisin kirkkoherran virkaansa vielä samana vuonna. Vuoden 1797 lopulla Cygnaues matkusti vierailulle isänsä luokse ja kun hän seuraavana vuonna anoi Venäjän keisarilta pidennystä matkustuslupaansa hänet erotettiin kirkkoherran virasta keisarin käskystä. Tämän jälkeen Cygnaeus oli Suomessa Rantasalmen kirkkoherrana vuodesta 1799 alkaen. Hän oli vt. lääninrovastina 1802 ja vakinaisena lääninrovastina 1803–1813. Cygnaues osallistui valtiopäivämiehenä Porvoon valtiopäiville 1809. Hän sai rovastin arvon vuonna 1800.
Johan Henrik Cygnaeus oli naimisissa vuodesta 1800 Hedvig Maria Collanin (k. 1844) kanssa jonka isä oli Rantasalmen kappalainen Claes Collanus (1721–1790). Heidän poikansa Zachris Cygnaeus (1808–1854) toimi Vaasan lääninhallituksen venäjän kielen kääntäjänä ja Vaasan yläalkeiskoulun venäjän kielen opettajana. Johan Henrik Cygnaeuksen veli oli Porvoon ja myöhemmin Pietarin alueen luterilaisten seurakuntien piispana toiminut Zacharias Cygnaeus nuorempi.
Yleisurheilun alle 20-vuotiaiden maailmanmestaruuskilpailut 2016

Vuoden 2016 yleisurheilun alle 20-vuotiaiden maailmanmestaruuskilpailut käytiin 19.–24. heinäkuuta Bydgoszczissa, Puolassa. Kaikkiaan kisat olivat 16:nnet. Yhteensä 44 lajissa oli 1518 osallistujaa 160 maasta.
Mitalistit.
Käytetyt lyhenteet:
Hail to the Chief

Hail to the Chief () on Yhdysvaltain presidentin virallinen hymni. Sen sanat ovat peräisin skotlantilaisen kirjailijan sir Walter Scottin vuonna 1810 julkaistusta runoelmasta "The Lady of the Lake", jossa ”päälliköllä” tarkoitetaan tarinan skottilaista sankaria Roderick Dhuta. Melodian sävelsi brittiläinen teatterimuusikko James Sanderson alkujaan vuonna 1811 Lontoossa esitettyyn teatteriproduktioon.
Ensimmäisen kerran "Hail to the Chief" liitettiin Yhdysvaltain presidenttiin 22. helmikuuta 1815, jolloin se soitettiin edesmenneen George Washingtonin ja Vuoden 1812 sodan päättymisen kunniaksi. Ensimmäisen kerran hymni soitettiin elävän presidentin kunniaksi vuonna 1829, jolloin presidenttinä toimi Andrew Jackson. John Tylerin kaudella (1841–1845) hymniä alettiin soittamaan presidentin saapuessa paikalle virallisiin tilaisuuksiin.
Chester A. Arthur ei presidenttinä ollessaan (1881–1885) pitänyt hymnistä, minkä takia hän yritti lopettaa sen käytön. Arthur antoi merijalkaväen orkesterin silloiselle johtajalle John Philip Sousalle tehtäväksi luoda uusi hymni, joka sai nimekseen "Presidential Polonaise". "Presidential Polonaise" ei kuitenkaan Arthurin yrityksestä huolimatta vakiintunut presidentin hymniksi, vaan "Hail to the Chief" säilyi presidentillisenä hymninä. Vuonna 1954 Yhdysvaltain puolustusministeriö virallisti "Hymn to the Chiefin" aseman presidentin hymninä.
Sanat.
Alkuperäiset sanat sir Walter Scottin mukaan:
Alfred N’Diaye

Alfred John Momar N'Diaye (s. 6. maaliskuuta 1990 Pariisi, Ranska) on senegalilainen jalkapalloilija. Hän edustaa saudiarabialaista Al-Shababia ja on pelipaikaltaan puolustava keskikenttäpelaaja.
Seurajoukkueura.
30. tammikuuta 2014 N'Diaye siirtyi kauden loppuun asti kestävällä lainasopimuksella sevillaisseura Real Betisiin. Hän pelasi loppukauden aikana 16 ottelua. 22. elokuuta 2014 hän teki viisivuotisen sopimuksen Betisin kanssa, tultuaan aikaisemmin kesän aikana vapaaksi agentiksi.
8. heinäkuuta 2016 N'Diaye siirtyi viisivuotisella sopimuksella Villarrealiin. Hänestä maksettiin 7,5 miljoonan siirtokorvaus, johon sisältyy 1,5 miljoonan euron menestyslisä.
Viktor Manner

Antero Viktor Manner (vuoteen 1886 "Blomqvist", 30. huhtikuuta 1864 Kokkolan maalaiskunta – 27. helmikuuta 1936 Helsinki) oli suomalainen kaupunginlääkäri ja lääkintöneuvos.
Elämä.
Mannerin vanhemmat olivat maanviljelijä Matts Blomqvist (Broända) ja Maria Elisabet Tylli. Hän pääsi ylioppilaaksi 1886 Helsingin alkeisopistosta ja valmistui Helsingin yliopistosta filosofian kandidaatiksi 1888, lääketieteen kandidaatiksi 1891 ja lääketieteen lisensiaatiksi 1894. Manner opiskeli Berliinissä vuosina 1889–1890.
Manner toimi Oriveden kunnanlääkärinä 1895–1898 ja Hämeenlinnan kaupunginlääkärinä 1899–1913. Hän oli terveydenhuollontarkastajana Helsingissä 1914–1917 ja lääkintöhallituksen lääkintöneuvoksena 1917–1931. Manner oli Hämeenlinnassa kaupunginvaltuuston jäsenenä 1904–1912 ja rahatoimikunnan puheenjohtajana 1912 ja 1913.
Viktor Manner oli naimisissa vuodesta 1892 Anna Natalia Palmrothin kanssa.
Gummeruksen sanakirjat

Gummeruksen keltaiset perussanakirjat ovat Gummeruksen julkaisemia perustason kielenopiskelijoille suunnattuja sanakirjoja. Sanakirjoja on seitsemälle kielelle: englanti, ruotsi, saksa, espanja, ranska, italia ja venäjä. Perussanakirjojen lisäksi Gummerus julkaisee myös keltaisia taskusanakirjoja, joita saa edellä mainittujen kielten lisäksi viron kielelle.
Kieliversiot.
Suomi-ruotsi-suomi.
Suomi-ruotsi-suomi-perussanakirja julkaistiin vuonna 2005. Se sisältää yleissanastoa, erityissanastoa ja arkikielen ilmauksia sekä käytännön esimerkkilauseita. Siinä on yli 30 000 hakusanaa ja 1 296 sivua. Kirjan ovat kirjoittaneet Marianne Saari, Lea Köykkä, Marianne Saanila, Kirsti Tirkkonen ja Kari Viljanen.
The Fucking World (albumi)

The Fucking World on samannimisen punkyhtyeen esikoisalbumi, joka julkaistiin lokakuussa 1988 levymerkillä Poko Records. Albumin kappale ”Man for Sale” julkaistiin singlenä.
Albumi nousi Suomen viralliselle listalle kolmeksi viikoksi yltäen sijalle 24.
Kuokkavieras Kataja

Kuokkavieras Kataja on 5. syyskuuta 2016 Jim-kanavalla alkanut suomalainen tositelevisiosarja. Ohjelmassa juontaja Janne Kataja, kuvaaja Hannu Pyyhtiä ja äänimies Sami Auru vierailevat jokaisessa jaksossa yhdellä suomalaisella paikkakunnalla selvittämässä kuinka vieraanvaraisia suomalaiset ovat. Jokaisen jakson lopussa Kataja antaa kunkin kunnan vieraanvaraisuudesta kertovan plakaatin kunnanjohtajalle.
Ohjelman paluusta tiedotettiin kesällä 2021, jonka myötä ohjelma siirtyi MTV3-kanavalle. Ohjelman ensimmäinen MTV3:lla esitettävä kausi alkoi 20. maaliskuuta 2023. Ohjelman toinen MTV3:lla esitettävä kausi alkoi 28. lokakuuta 2024.
Jovon

Jovon (, ; ) myös muodossa "Javan", on kaupunkimainen taajama ja Jovonin piirin hallinnollinen keskus Hatlonin maakunnassa, Keski-Aasiassa sijaitsevan Tadžikistanin lounaisosassa.
Jovonin väkiluku on kehittynyt seuraavasti: 20 148 (VL1989), 20 000 (VL2000), 25 800 (VL2010) ja 34 200 (arvio, 1.1.2016).
Supergirl

Supergirl on vuonna 2015 alkanut yhdysvaltalainen draamasarja, joka perustuu DC Comicsin supersankariin Terästyttö. Sarjan kehittivät Ali Adler, Greg Berlanti ja Andrew Kreisberg, ja sen pääosissa näyttelevät Melissa Benoist, Mehcad Brooks ja Jeremy Jordan. Sarja kuuluu "Arrowverse"-universumiin, johon kuuluvat myös sarjat "Arrow", "The Flash" ja "Legends of Tomorrow".
Toukokuussa 2016 Warner Bros. ilmoitti sarjan saaneen tilauksen toisesta tuotantokaudesta, ja sen esittäminen alkoi The CW -kanavalla lokakuussa 2016. Kolmannen kauden esittäminen alkoi lokakuussa 2017. Yhteensä sarjaa tuotettiin kuusi kautta.
Norak

Norak (, ; ), myös muodossa Nurek tai Nurak, on kaupunki Hatlonin maakunnassa, Keski-Aasiassa sijaitsevan Tadžikistanin lounaisosassa. Kaupunki sijaitsee maanteitse noin 65 kilometriä pääkaupunki Dušanbesta itäkaakkoon.
Kaupungin väkiluku on kehittynyt seyraavasti: 20 752 , 19 000 , 22 800 ja 29 100 .
Vain runsas kolme kilometriä kaupungin keskusaukion länsipuolella on vuonna 1980 valmistunut Norakin vesivoimala, joka sijaitsee 300 metriä korkean Norakin padon yhteydessä. Tämä maatäytteinen pato on maailman korkein pato. Voimalassa on yhdeksän 300 MW:n generaattoria, joita on uusittu. Tämän seurauksena voimalaitoksen yhteiskapasiteetti on nykyään 3 000 MW. Vuositasolla voimalan kapasiteetti on 11,2 miljaria kWh sähköä. 
Noin 17 kilometriä kaupungista etelälounaaseen sijaitsee noin 2,2 kilometrin korkeudessa vuorella lähiavaruuden (2 000–40 000 km) automaattiseen seuraamiseen tarkoitettu, vuonna 2004 valmistunut optoelektroninen Okno-S -observatorio laitteistoineen (). Venäjän avaruuspuolustusjoukot uusivat järjestelmää vuonna 2014. Osa mittausjärjestelmästä ja sen yksi ohjauskeskus sijaitsee Dušanbessa. Järjestelmä on Venäjän omaisuutta ja sen armeijan käytössä. Venäjä aikoo rakentaa järjestelmään kuuluvia mittausasemia myös omalle alueelleen. Tällä pyritään muun muassa aiempaa pienikokoisempien kohteiden havaitsemiseen. Järjestelmää voidaan käyttää esimerkiksi siviili- ja sotilassatelliittien sekä avaruusromun kulun seurantaan ja uusien kohteiden etsimiseen.
Me ollaan ne

Me ollaan ne on suomalaisen Kolmas Nainen -rockyhtyeen yhdeksäs studioalbumi. Se julkaistiin 25. lokakuuta 2013.
Albumia on myyty 14 845 kappaletta. Se myi ilmestymisvuotenaan kultaa.
M. V. Prigorovski

Mihail Vasiljevitš Prigorovski (, 1893 Rogatšovin kihlakunta – 5. huhtikuuta 1918 Rautu) oli venäläinen bolševikkivallankumouksellinen, joka Suomessa tunnetaan yhtenä vuoden 1918 sisällissodan aikaisen Raudun taistelun komentajista.
Elämä.
Prigorovski syntyi nykyisen Valko-Venäjän alueella sijainneen Mogiljovin kuvernementin Rogatšovin kihlakunnassa. Hän oli jo koululaisena mukana vallankumoksellisessa toiminnassa, jonka vuoksi Prigorovski erotettiin Mahiljoun kymnaasista vuonna 1914. Tämän jälkeen hän suoritti opintonsa loppuun Smolenskin kaupungissa toimineessa yksityisessä koulussa ja lähti edelleen lukemaan lakia Pietarin valtionyliopistoon. Prigorovski liittyi Venäjän sosiaalidemokraattisen työväenpuolueen opiskelijajärjestöön, kunnes hänet vangittiin laittoman toiminnan vuoksi keväällä 1915. Vapautumisensa jälkeen Prigorovskin piti jättää yliopisto, ja hän aloitti opinnot Pietarhovin jalkaväkikoulussa. Myöhemmin hän palveli Gžatskin kaupunkiin sijoitetussa reserviläisrykmentissä, missä hänet vuoden 1917 helmikuun vallankumouksen aikana valittiin sotilasneuvoston johtoon.
Huhtikuussa Prigorovski palasi Pietariin, jossa hänet hyväksyttiin bolševikkipuolueen jäseneksi. Lokakuun vallankumouksen alla Prigorovski valittiin myös Lev Trotskin johtamaan Pietarin sotilaalliseen vallankumouskomiteaan. Vallankumouksen käynnistyttyä hän oli muun muassa johtamassa Käkisalmen rykmentin esikunnan valtausta 25. lokakuuta yhdessä A. M. Lubovitšin kanssa. Myöhemmin hän toimi vielä sotilaallisen vallankumouskomitean hallintorakennusten komendanttina ja Moskovassa vastavallankumouksellisia vastaan taistelleen jalkaväkirykmentin komentajana. Marraskuun puolivälissä Prigorovski palasi Pietariin, jossa Lenin nimitti hänet Taurian palatsin komendantiksi.
Maaliskuussa 1918 Prigorovski määrättiin Rautuun lähetettyjen venäläisjoukkojen komentajaksi. Mukana oli myös suomalaisia punakaartin yksiköitä, joilla oli oma ylipäällikkö, mutta Prigorovskia pidetään koko operaation todellisena johtajana. Raudussa käydyt taistelut olivat sisällissodan kiivaimpia yhdessä Tampereen ja Viipurin taistelujen ohella. Ne huipentuivat 4.–5. huhtikuuta, jolloin 2 000 valkoista hyökkäsi Raudun asemalle linnoittautuneita pariatuhatta punaista vastaa. Aikaisin 5. päivän aamuna punaiset yrittivät murtautua saartorenkaasta ulos, mutta joutuivat lopulta valkoisten konekiväärien ristituleen ns. Kuolemanlaaksossa. Tulituksessa kaatui ainakin 400 punakaartilaista ja venäläistä. Prigorovski räjäytti itsensä kranaatilla välttääkseen valkoisten vangiksi joutumisen. Vuonna 1968 Raudun nykyisellä rautatieasemalla paljastettiin Raudun taistelun muistolaatta, jossa on myös Prigorovskin nimi.
ME – Parhaat levytykset 1985–2013

ME – Parhaat levytykset 1985–2013 on suomalaisen Kolmas Nainen -rockyhtyeen kahdeksas kokoelma-albumi, joka julkaistiin vuonna 2014.
Albumi nousi Suomen virallisen listan sijalle 21.
Tienhaarat – 20 hittiä

Tienhaarat – 20 hittiä on suomalaisen Kolmas Nainen -rockyhtyeen viides kokoelma-albumi, joka julkaistiin vuonna 2010. Albumi on saanut nimensä Hyvää ja kaunista -levyn kappaleesta ”Talot ja tienhaarat”.
Kiniinipuu

Kiniinipuu tai punakiinapuu ("Cinchona pubescens") on matarakasveihin kuuluva trooppinen puulaji.
Ulkonäkö ja koko.
Kiniinipuu on monivuotinen ikivihreä puu, yleensä 4–10 metriä korkea, mutta voi kasvaa parhaimmillaan jopa 30 m korkeaksi. Sen kuori on sileä ja ruskea, pitkulaiset lehdet yläpinnalta vaaleanvihreät, alapinnalta lehtisuonten kohdalta valkoisen nukan peitossa.
Levinneisyys.
Kiniinipuu kasvaa luonnonvaraisena Etelä-Amerikassa Andien rinteillä 800–2300 metrin korkeudella alueella, joka ulottuu Boliviasta Costa Ricaan. Kiniinipuuta on istutettu kaikkialle tropiikkiin sen lääkinnällisten ominaisuuksien takia. Siitä on tullut pienillä saarilla, kuten Galapagosilla ja Havaijilla, haitallinen vieraslaji. Sitä pidetään yhtenä maailman sadasta haitallisimmasta vieraslajista.
La Negra -muodostuma

La Negra -muodostuma () on jurakautinen geologinen muodostuma Pohjois-Chilen rannikolla. Se koostuu pääasiassa vulkaanisista ja vulkanoklastisista kivilajeista, ja sen muodostumisen on päätelty kestäneen noin viisi miljoonaa vuotta.
Muodostuman paksuus on enimmillään noin seitsemän kilometriä. Tyypillinen kohta siitä on noin 3 000 metrin paksuinen Quebrada La Negra lähellä Antofagastaa.
Hjalmar Marttinen

Hjalmar Marttinen (1. huhtikuuta 1884 Helsinki – 3. maaliskuuta 1918 Antrea) oli suomalainen voimistelija, joka vuoden 1918 sisällissodan aikana toimi Helsingin Jyryn urheilijoista kootun Jyryn komppanian päällikkönä. Varsinaiselta ammatiltaan hän oli maalari.
Marttinen tunnettiin lahjakkaana voimistelijana, joka oli SVUL:n voimistelujaoston ja SVUL:n Helsingin piirin voimistelujaoston jäsen. Lisäksi hän toimi Jyryssä valmennustehtävissä ja kuului seuran johtokuntaan. 
Sisällissodan sytyttyä Marttinen valittiin helmikuussa 1918 Jyryn komppanianpäälliköksi liian varovaisena pidetyn Kalle Säteen tilalle. Hieman myöhemmin jyryläiset lähetettiin Karjalan rintamalle Antrean taisteluihin, jossa Marttisen johdolla tehtiin jopa liian uhkarohkeina pidettyjä operaatioita. Marttinen kaatui Kavantsaaressa 3. maaliskuuta, jonka jälkeen hänen seuraajakseen tuli painin Suomen mestari Adam Malm. Marttinen ja neljä muuta Kavantsaaressa kaatunutta jyryläistä haudattiin yhteishautauksessa Helsinkiin maaliskuun lopussa.
Lemmonklidemia

Lemmonklidemia ("Clidemia hirta") on melastomakasveihin kuuluva pensas. Se on kotoisin Keski- ja Etelä-Amerikasta, mutta levinnyt muuallekin. Sitä pidetään yhtenä maailman sadasta haitallisimmasta vieraslajista.
Ulkonäkö ja koko.
Lemmonklidemia on tiheäkasvuinen pensas, joka kasvaa 0,5–3 m korkeaksi. Kovassa valossa se jää matalammaksi kuin metsän aluskasvillisuutena. Soikeat lehdet sijaitsevat pareittain. Valkoiset kukat puhkeavat terttuina lehtihankoihin ja oksien päihin. Lehtien suonet jäävät kuopalle, mikä luo niihin tunnusomaisen tikkitäkkimäisen ulkonäön.
Kytäjän hautausmaa

Kytäjän hautausmaa on Hyvinkäällä Kytäjän kirkon yhteydessä sijaitseva Hyvinkään seurakunnan hautausmaa, joka sijaitsee Hyvinkään länsipuolella. Kytäjän hautausmaa on vihitty käyttöön vuonna 1945. Hautausmaalla sijaitsee muistomerkki Kytäjän kylän sankarivainajille. Hautausmaalla lepää muun muassa Mannerheim-ristin ritari Lauri Skyttä.
Italian vesipallomaajoukkue

Italian vesipallomaajoukkue edustaa Italiaa vesipallon miesten maajoukkuekilpailuissa. Sitä hallinnoi Italian uimaliitto.
Italia on saavuttanut vesipallossa kolme olympiakultaa. Lontoossa 1948 ja Roomassa 1960 se voitti neljän joukkueen loppusarjan, Barcelonassa 1992 kukistui loppuottelussa Espanja 9–8. Hopeaa Italia sai Montrealissa 1976, jossa sijoittui Unkarin jälkeen toiseksi kuuden joukkueen loppusarjassa, ja Lontoossa 2012 hävittyään loppuottelussa Kroatialle 6–8. Olympiapronssia Italia on saavuttanut Helsingissä 1952, Atlantassa 1996 ja Rio de Janeirossa 2016.
Italia on voittanut neljä vesipallon maailmanmestaruutta. Länsi-Berliinissä 1978 se voitti neljän joukkueen loppusarjan, Roomassa 1994 kukisti loppuottelussa Espanjan 10–5, Shanghaissa 2011 jatkoajalla Serbian 8–7 ja Gwangjussa 2019 Espanjan 10–5. MM-hopeaa Italia saavutti Madridissa 1986 hävittyään loppuottelussa Jugoslavialle 11–12, Barcelonassa 2003, jossa hävisi finaalissa Unkarille jatkoajalla 9–11, Budapestissa 2022 hävittyään loppuottelussa jatkoajalla Espanjalle 14–15 ja Dohassa 2024, jolloin se hävisi finaalissa Kroatialle jatkoajalla maalein 13–15. MM-pronssia Italia sai Calissa 1975.
Italia on voittanut vesipallon Euroopan-mestaruuden 1947. 1993 ja 1995, saanut EM-hopeaa 2001 ja 2010 sekä EM-pronssia 1954, 1977, 1987, 1989, 1999, 2014 ja 2024. Välimeren kilpailuissa se on saavuttanut kultaa 1955, 1963, 1975, 1987, 1991 ja 1993, hopeaa 1959, 1967, 1971, 1979, 2001 ja 2005 sekä pronssia 1983 ja 2009.
Vesipallon maailmancupin Italia on voittanut 1993, sijoittunut toiseksi 1989, 1995, 1999 ja 2023 sekä kolmanneksi 1983. Maailmanliigan se on voittanut 2022, ollut toinen 2003, 2011 ja 2017 sekä kolmas 2012. Euroopan cupissa se sijoittui kolmanneksi 2018.
Agatha Lovisa de la Myle

Agatha Lovisa de la Myle, o. s. "Brumengeber" tai "Brunnengräber" (30. elokuuta 1724 – 1. syyskuuta 1787) oli suomalainen baltiansaksalaista syntyperää ollut runoilija ja kirjallisuuden harrastaja.
Kuurinmaalla syntyneen de la Mylen vanhemmat olivat Dobpen kaupungin ja maaseurakunnan rovasti Andreas Johannes Brumengeber ja Gertruda Elisabeth de la Myle. Hän meni vuonna 1750 naimisiin serkkunsa kapteeni Karl Johan de la Mylen (1728-1798) kanssa ja muutti vuonna 1762 Tuckumin kaupungista Oschelijsta Suomeen Rymättylään miehensä ja perheensä kanssa.
Agatha Lovisa de la Myle kirjoitti runoja saksan ja latvian kielillä. Hän oli kirjeenvaihdossa useiden oppineiden kanssa muun muassa Leipzigissa asuneen professorin ja runoilijan Christian Fürchtegott Gellertin kanssa. De la Myle julkaisi saksankielisen "Lofqväden" nimisen runonsa Ruotsin kuninkaan Kustaa III:n kruunauksen ja kuninkaan vuonna 1772 tekemän vallankaappauksen kunniaksi.
Agatha Lovisa de la Myle kuoli Maanpään kartanossa Turun lähistöllä Rymättylässä vuonna 1787. Hänen poikansa oli majuri, vapaamuurari ja ruotsin kielellä kirjoittanut runoilija Fredrik Ludvig de la Myle.
Yhdysvaltain vesipallomaajoukkue

Yhdysvaltain vesipallomaajoukkue edustaa Yhdysvaltoja vesipallon miesten maajoukkuekilpailuissa.
Yhdysvallat on saavuttanut vesipallossa kolme olympiahopeaa. Los Angelesissa 1984 se sijoittui Jugoslavian jälkeen toiseksi kuuden joukkueen loppusarjassa, Soulissa 1988 se hävisi loppuottelussa Jugoslavialle maalein 7–9 ja Pekingissä 2008 Unkarille 10–14. Olympiapronssia Yhdysvallat on saavuttanut Pariisissa 1924, Los Angelesissa 1932, Münchenissä 1972 ja Pariisissa 2024. MM-kilpailuissa se on sijoittunut parhaimmillaan neljänneksi.
Yhdysvallat on saavuttanut Pan-Amerikan kisoissa vesipallossa kultaa 1959, 1967, 1971, 1979, 1983, 1987, 1995, 1999, 2003, 2007, 2011 ja 2015, hopeaa 1955, 1963, 1975, 1991 ja 2019 sekä pronssia 1951.
Yhdysvallat on voittanut vesipallon maailmancupin 1991 ja 1997, sijoittunut toiseksi 1979 ja 1985 sekä kolmanneksi 2023. Maailmanliigassa se on sijoittunut toiseksi 2008, 2016, 2021 ja 2022 sekä kolmanneksi 2003.
Lepänkääpä

Lepänkääpä ("Inonotus radiatus", myös "Xanthoporia radiata") on sienilaji, jota tavataan yleisesti Suomen etelä- ja keskiosissa. Sen itiöemä on kellertävä ja pehmeä, yläpinnalta usein hieman nukkainen, muttei karvainen, teräväreunainen. Lepänkääpä esiintyy usein suurinakin ryhminä. Se tuhoaa erityisesti puistojen lehtipuita, mutta sitä tavataan myös rantalehdoissa. Sen pääasiallinen isäntäpuu on tervaleppä, jolle se voi aiheuttaa suurtakin vahinkoa. Laji vahingoittaa myös harmaaleppää, pähkinäpensasta ja esimerkiksi syreenejä. Itiöemä on yksivuotinen.
Lepänkääpä on yksivuotinen valkolahoa aiheuttava laji.
Lepänkäävän lahottamassa puussa voi seuraajalajina kasvaa voikääpä ("Antrodiella serpula").
Kreikan vesipallomaajoukkue

Kreikan vesipallomaajoukkue edustaa Kreikkaa vesipallon miesten maajoukkuekilpailuissa. Sitä hallinnoi Kreikan uimaliitto.
Olympialaiset.
Kreikka on osallistunut 17 kertaa olympialaisten vesipalloturnaukseen. Ensimmäisen mitalinsa se saavutti oltuaan hopealla Tokiossa 2021, Kukistettuaan välierässä Unkarin maalein 9–6, se hävisi loppuottelussa Serbialle 10–13. Tätä ennen se oli parhaimmillaan sijoittunut neljänneksi Antwerpenissa 1920 ja Ateenassa 2004.
Muut kilpailut.
Kreikka on saavuttanut MM-kilpailuissa hopeaa Fukuokassa 2023, jolloin se hävisi loppuottelussa Unkarille jatkoajalla maalein 13–14. MM-pronssia Kreikka on saanut Montrealissa 2005, jossa se kukisti pronssiottelussa Kroatian maalein 11–10, Kazanissa 2015, jossa se voitti pronssiottelussa Italian jatkoajalla 11–9, Budapestissa 2022 kukistettuaan pronssiottelussa Kroatian maalein 9–7 ja Singaporessa 2025, jossa se voitti pronssiottelussa Serbian 16–7. EM-kilpailuissa Kreikka on sijoittunut parhaimmillaan neljänneksi. Välimeren kilpailuissa se on saanut hopeaa 2018 sekä pronssia 1951, 1991, 1993 ja 2013.
Kreikka on sijoittunut maailmancupissa toiseksi 1997. Maailmanliigassa se on ollut kolmas 2004, 2006, 2016 ja 2021.
Catharina Charlotta Swedenmarck

Catharina Charlotta Swedenmarck (29. tammikuuta 1744 Tukholma – 1813 Sundbergin kartano, Kirkkonummi) oli suomalainen ruotsin kielellä kirjoittanut runoilija ja kirjailija.
Elämäkerta.
Swedenmarckin vanhemmista tunnetaan nimellä vain äiti Anna Catharina Frisell ja hänen isänsä oli eri lähteiden mukaan joko kamreeri tai pankinkomissaari. Hän meni naimisiin luutnantti Carl Johan Hastferin kanssa ja asui sitten Inkeren kartanossa Perttelissä Varsinais-Suomessa. Swedenmarck joutui taloudellisiin vaikeuksiin miehensä kuoltua vuonna 1771. Hovimarsalkkana toiminut paroni Axel Gabriel Leijonhufvud avusti kuitenkin häntä ja vuonna 1773 Swedenmarck meni naimisiin itseään 25 vuotta vanhemman majuri Carl Fredrik Tollin (k. 1784) kanssa, joka omisti Uudellamaalla Åminnen kartanon Pohjan pitäjässä, Olsbölen kartanon Tenholassa ja Kourlan kartanon Vihdissä.
Swedenmarck rakennutti hautakappelin Vihtiin hänen miehelleen Carl Fredrik Tollille. Hautakappellin haudattiin Tollin perheen jäseniä. Syksyllä 2020 Oulun yliopiston arkeologit löysivät kappelista kahdeksan arkkua, joissa oli muumioituneita vainajia, niiden joukossa Swedenmarck. 
Swedenmarck oli yksi ensimmäisistä ruotsalaisista naisrunoilijoista. Hän kirjoitti runoja ja vuonna 1775 kuningas Kustaa III:n Suomen vierailua varten kaksiosaisen paimennäytelmän "Dianas fest" joka oli tarkoitus esittää kuninkaalle Turun kasvitieteellisessä puutarhassa. Hänen ensimmäinen runonsa julkaistiin vuonna 1771 Tidningar utgifne af et sällskap i Åbo-lehdessä nimimerkillä "C. C. W." ja se oli surunvalitteluruno samana vuonna kuolleesta kuningas Adolf Fredrikistä. Swedenmarck julkaisi sittemmin Samlaren-lehdessä runoja myös kuningas Kustaa III:n kruunajaisten ja nimipäivän kunniaksi. Hän kirjoitti näiden runojen lisäksi luontoaiheisen runon "Afsked af Sommaren".
Hyatt

Hyatt Hotels Corporation on yhdysvaltalainen pörssiyhtiö, joka omistaa toistakymmentä hotelliketjubrändiä ja operoi niitä useimmiten franchising-periaatteella. Yhtiön hotelliketjut vuonna 2016 olivat Andaz, Grand Hyatt, Hyatt Centric, Hyatt Hotels, Hyatt House, Hyatt Place, Hyatt Regency, Hyatt Residence Club, Hyatt Zilara, Hyatt Ziva, Park Hyatt sekä The Unbound Collection by Hyatt.
Historiaa.
Hyattin perusti Jay Pritzker vuonna 1957 ostettuaan Hyatt House -⁠nimisen motellin Los Angelesin kansainvälinen lentoaseman liepeiltä. Veljensä Donald Pritzkerin kanssa hän alkoi perheen muiden yritysten ohella laajentaa hotellitoimintaa. Vuonna 1962 Hyatt Corporation vietiin pörssiin. 1968 muodostettiin erillinen pörssiyhtiö Hyatt International, mutta 1980-luvun alussa molemmat yhtiöt otettiin pois pörssistä takaisin Pritzkerin perheen omistukseen. Vuoden 2005 alusta yritykset yhdistettiin nimelle Hyatt Hotels Corporation.
Hyattin hotelliketjuista vanhin on Hyatt Regency. Sitä ylellisemmät Grand Hyatt ja Park Hyatt -ketjut muodostettiin vuonna 1980. Hyatt Place on liikematkustajille suunnattu pelkistetympi ketju. Vuonna 2005 Hyatt hankki omistukseensa lomahotelliketjun Summerfield Suites, jonka nimeksi muutettiin Hyatt House vuonna 2012. Andaz-luksushotelliketju sai alkunsa Lontoon Great Eastern -hotellista, jota seurasivat Andaz-hotellit San Diegossa, West Hollywoodissa, Shanghaissa ja New Yorkissa.
Marraskuussa 2013 Hyatt esitteli ensimmäiset all-inclusive-lomahotelliketjunsa Hyatt Ziva ja Hyatt Zilara. Vuonna 2015 näitä hotelleja oli toiminnassa Meksikon Cancunissa, Puerto Vallartassa ja Los Cabosissa sekä Jamaikan Montego Bayssä.
Vuonna 1979 Hyatt-hotellien perustajasuku perusti nimeään kantavan Pritzker-arkkitehtuuripalkinnon. Vuonna 1981 Kansas Cityn Hyatt Regency -hotellin käytäväsillat romahtivat kutsuvierasjoukon päälle katastrofissa, jossa 114 ihmistä sai surmansa ja yli 200 loukkaantui. Tapaus oli Yhdysvaltojen tuhoisin rakennusromahdus ennen New Yorkin WTC-tornien romahdusta syyskuussa 2001.
Vuonna 2015 Hyatt kävi tarjouskilpailua Marriott International -yhtiön kanssa Starwood-hotelliyhtiön ostamisesta, mutta hävisi.
Toiminta Suomessa.
Pohjoismainen ensimmäinen The Unbound Collection by Hyatt -hotelli avautuu Helsinkiin vuonna 2022 Uuden ylioppilastalon tiloihin.
Venäjän vesipallomaajoukkue

Venäjän vesipallomaajoukkue edustaa Venäjää vesipallon miesten maajoukkuekilpailuissa. Sitä hallinnoi Venäjän vesipalloliitto.
Venäjä saavutti olympiahopeaa Sydneyssä 2000. Kukistettuaan välieräottelussa Espanjan maalein 8–7 se hävisi loppuottelussa Unkarille 6–13. Ateenassa 2004 Venäjä sai pronssia: hävittyään välierässä Unkarille 5–7 se kukisti pronssiottelussa Kreikan 6–5. Atlantassa 1996 Venäjä sijoittui viidenneksi.
Venäjä on saavuttanut MM-kilpailuissa pronssia Roomassa 1994, jolloin se voitti pronssiottelussa Kroatian 14–13, ja Fukuokassa 2001 kukistettuaan pronssiottelussa Italian 7–6. EM-kilpailuissa Venäjä on saanut pronssia Sevillassa 1997.
Venäjä on voittanut maailmancupin 2002 ja sijoittunut kolmanneksi 1995. Maailmanliigan se voitti 2002.
Civilized to Nothing

Civilized to Nothing on hardcore punk -yhtye Illsin albumi, joka julkaistiin 12. syyskuuta 2014 levymerkillä Cobra Records. Se julkaistiin digitaalisen julkaisun lisäksi ainoastaan vinyyliformaatissa.
Musiikissa on vaikutteita stoner rockista, 90-luvun alternative rockista ja doom metalista.
Vastaanotto.
Imperiumin Janne Rintala antoi albumille kiitettävän arvosanan. Hänen mukaansa yhtyeen kaoottinen visuaalinen ilme ei vastaa musiikkia ja paketti pysyy hyvin kasassa.
Kappaleet.
Kaikki kappaleet säveltänyt ja sanoittanut Ills.
Kupari (Kroatia)

Kupari on Kroatian rannikolla Dubrovnikin alueella sijaitseva pikkukaupunki. Se sijaitsee Dubrovnikin lentokentän ja kaupungin puolivälissä, 11 kilometriä kaakkoon Dubrovnikista. Kupari oli 1980-luvulla suosittu rantalomien kohde, mutta turismi loppui, koska alueen rakennukset vaurioituivat 1990-luvun alussa Kroatian sodassa. Kuparin ranta-aluetta pidetään kuitenkin yhtenä Kroatian parhaimmista, joten rakennusten raunioituminen on suuri vahinko turismin kannalta.
Alueen omisti 1990-luvulle asti Jugoslavian hallitus. Hotellit rakennettiin 1960-luvulla palvelemaan maan armeijan eliittiupseereita ja heidän perheitään. Hotellit toimivat nimillä Pelegrin, Kupari, Goricina I, Goricina II, Grand ja Mladost. Niiden lisäksi Kuparissa oli lomakylä ja huviloita. Hotelleissa oli majoitustilaa 2 000 vieraalle ja lomakylissä 4 500 vieraalle. 1980-luvulla Jugoslavian hallitus päätti avata kohteen upseerien lisäksi myös ulkomaalaisille turisteille. 
Alueen elvyttämistä valmistellaan. Hotelleista vanhin, vuonna 1919 rakennettu Grand Hotel, kunnostetaan menneeseen loistoonsa, mutta muut puretaan.
Puistossa

Puistossa on suomalaisen punk rock -yhtye Nukkekodin toinen studioalbumi. Se julkaistiin vuonna 1999 levymerkillä Kråklund Records.
Simon keskuskenttä

Simon keskuskenttä on monikäyttöinen urheilukenttä Asemakylällä Simon kunnassa. Kenttä sijaitsee Simojoen rannalla, valtatie 4:n ja Oulu–Tornio-radan välissä. Kenttä on hiekkatekonurmella päällystetty. Kentän rautatien puoleisessa päädyssä sijaitsevat kentän parkkipaikat sekä huoltorakennukset. Vastakkaisessa päädyssä sijaitsee kentän keskusrakennus ja Simon Kesätori. Tekonurmea kiertää 350 metrin pituinen juoksurata. Kenttä on Simon Kirin kotikenttä. Kenttä tunnetaan nykyään nimellä Tuulivoima-areena.
Uudistaminen.
Kentällä käynnistettiin kesällä 2016 uudistamisprosessi, missä katsomoja korjataan, lasten leikkialue rakennetaan, parkkipaikkoja lisätään, Simon Kesätorin päärakennus siirretään, sähköinen tulostaulu pystytetään, bussipysäkki rakennetaan ja rakennuksia korjataan. Uudistamisen taustalla on Simon Kirin paluu pesäpallon Suomensarjaan. Uudistus toteutetaan vuosina 2016–2018.
Lothar von Richthofen

Lothar von Richthofen (1894–1922) oli Manfred von Richthofenin eli Punaisen paronin veli, joka taisteli ensimmäisessä maailmansodassa samassa hävittäjäjoukossa kun veljensä.
Lothar von Richthofen saavutti sodassa 40 ilmavoittoa 77 päivässä. Hän kuoli 26-vuotiaana lento-onnettomuudessa Saksassa.
Albion Ademi

Albion Ademi (s. 19. helmikuuta 1999 Pristina, Jugoslavia) on suomalais-albanialainen jalkapalloilija, joka edustaa Allsvenskanissa pelaavaa IFK Värnamoa, lainasopimuksella Djurgårdenista. Pelipaikaltaan hän on vasen laitalinkki. 
Ademi aloitti jalkapalloilijan uransa 7-vuotiaana pelaamalla Turun Nappulaliigassa ja hän on TPS:n kasvatti. Hän pelasi seuran edustusjoukkueessa kymmenen ottelua ja teki kaksi maalia Ykkösen kaudella 2015. Heinäkuussa 2016 Ademi siirtyi TPS:stä Interiin. Hän pelasi ensimmäisen ottelunsa Veikkausliigassa 9. syyskuuta, kun Inter hävisi SJK:lle vieraissa 0–1. Kaudella 2017 Ademi esiintyi kolmessa Veikkausliigaottelussa Interin paidassa, mutta ei vakiinnuttanut pelipaikkansa. Heinäkuussa toinen Veikkausliigaseura PS Kemi hankki hänet loppukaudeksi riveihinsä ja Ademi nousikin välittömästi runkopelaajaksi joukkueessa. Kaudeksi 2018 Ademi palasi jälleen Turkuun ja voitti Interin mukana Suomen Cupin. Veikkausliigassa hän pelasi 25 ottelua ja teki niissä neljä maalia kaudella 2018. Seuraavalla kaudella hän pelasi 11 liigaottelua ja teki niissä yhden maalin. Kaudeksi 2020 hän siirtyi IFK Mariehamniin, jossa hän teki kaikkiaan 14 maalia 22 ottelussa, joka oikeutti hänet toiseksi maalintekijätilastossa. Albion siirtyi kaudeksi 2021 Djurgårdeniin, mutta hän sai pelata yhteensä kahdeksan ottelun aikana vain 93 minuuttia Allsvenskanissa. Ademi siirtyikin maaliskuussa 2022 lainalle FC Lahteen, jossa hän pelasi neljän kuukauden aikana 14 ottelua Veikkausliigaa, onnistumatta kuitenkaan maalinteossa. Kaudeksi 2023 Ademi siirtyi lainalle toiseen Allsvenskan-seuraan, IFK Värnamoon. Värnamolla on lainasopimuksessa osto-optio.
Ademilla on myös Suomen kansalaisuus ja hän edustikin Suomen alle 19-vuotiaiden jalkapallomaajoukkuetta ennen vaihtoa Albanian paitaan vuonna 2018.
Vi kommer i krig

Vi kommer i krig on suomenruotsalaisen hardcore punk -yhtye Bob Malmströmin kolmas studioalbumi. Se julkaistiin 9. syyskuuta 2016 levymerkillä Playground Music. Albumi on edeltäjäänsä nähden enemmän metallimusiikkiin kallellaan.
Albumin nauhoitukset alkoivat heinäkuussa 2016, ja niistä julkaistiin kolmiosainen videomuotoinen studiopäiväkirja. Kappaleesta ”Manchuriets slavar” julkaistiin musiikkivideo.
Vastaanotto.
Albumi sai hyvän vastaanoton. Imperiumin Jesse Ryhänen antoi albumille arvosanan 7–/10, ja sanoi albumin olevan jokseenkin tasapaksu monipuolisuudestaan huolimatta. Myös Kaaoszinen Jyri Kinnari nosti arviossaan monipuolisuuden esille, ja piti erityisesti kevyiden, jopa popahtavien kertosäkeiden yhdistämisestä raskaaseen musiikkiin. Hän sanoi kappaleiden eroavan toisistaan tarpeeksi pitääkseen mielenkiinnon yllä, ja yhtyeen kehityskaaren olevan hyvä.